Document ID: 31979R1117

Title and Content:
ΚΑΝΟΝΙΣΜΟΣ (ΕΟΚ) αριθ. 1117/79 ΤΗΣ ΕΠΙΤΡΟΠΗΣ της 6ης Ιουνίου 1979 περί καθορισμού των προϊόντων του τομέως σπόρων προς σπορά που υπάγονται στο καθεστώς των πιστοποιητικών εισαγωγής Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη περί ιδρύσεως της Ευρωπαϊκής Οικονομικής Κοινότητος, τον κανονισμό (ΕΟΚ) αριθ. 2358/71 του Συμβουλίου της 26ης Οκτωβρίου 1971 περί κοινής οργανώσεως αγοράς στον τομέα των σπόρων προς σπορά(1), όπως τροποποιήθηκε τελευταία από τον κανονισμό (ΕΟΚ) αριθ. 234/79(2), και ιδίως το άρθρο 4 παράγραφος 2 πρώτο εδάφιο, Εκτιμώντας: ότι, λαμβανομένης υπόψη της καταστάσεως της αγοράς του υβριδίου αραβοσίτου που προορίζεται προς σπορά, πρέπει να υπάρχει δυνατότης παρακολουθήσεως συνεχώς των διακινήσεων των συναλλαγών με τις τρίτες χώρες- ότι πρέπει να γίνεται χρήση, όσον αφορά τα υβρίδια αραβοσίτου που προορίζονται προς σπορά, της δυνατότητος που παρέχει το άρθρο 4 παράγραφος 1 του κανονισμού (ΕΟΚ) αριθ. 2358/71 να υποβάλλονται οι εισαγωγές σπόρων προς σπορά στην παρουσίαση ενός πιστοποιητικού εισαγωγής, με σκοπό να είναι γνωστός σε εύθετο χρόνο ο προβλεπόμενος όγκος των εισαγωγών και να είναι έτσι δυνατό να λαμβάνονται τα μέτρα που θα απαιτούσε η εξέλιξη της αγοράς- ότι η Επιτροπή Διαχειρίσεως Σπόρων προς Σπορά δεν διατύπωσε γνώμη εντός της προθεσμίας που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα ακόλουθα προϊόντα υπάγονται στο καθεστώς πιστοποιητικών εισαγωγής που προβλέπεται από το άρθρο 4 παράγραφος 1 του κανονισμού (ΕΟΚ) αριθ. 2358/71: 10 05 Αραβόσιτος: Α. Υβρίδιον, προοριζόμενον διά σποράν Ι. Υβρίδιον διπλούν και υβρίδιον top-cross II. Υβρίδιον τριών σειρών III. Υβρίδιον απλούν IV. Ετερα Άρθρο 2 Ο παρών κανονισμός αρχίζει να ισχύει την 1η Ιουλίου 1979. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος. Έγινε στις Βρυξέλλες, στις 6 Ιουνίου 1979.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2723
3156
5360

EuroVoc IDs (Expanded): 2723
3156
5360

Dataset Source: meu

Split: train